พอดีกินยาคุมติดต่อเข้าปีที่2แล้วค่ะ อยากทราบว่าเป็นประจำเดือนล่าสุด(วันแรกของการเป็นประจำเดือน31สิงหา -4กันยา) แล้วกินยาคุมแบบ28เม็ดมาโดยตลอดค่ะ คิดว่าจะหยุดกินแต่ยาคุมหมดวันที่31สิงหาพอดี ช่วงเดือนกันยาถึงวันที่11บางวันก็มีเพศสัมพันธ์กับแฟนค่ะ มากินยาคุมอีกที่ วันที่11กันยาจนถึงวันนี้ เลยอยากถามคุณว่า มีโอกาสที่ประจำเดือนจะมาไม่ตรงหรือเปล่าค่ะ กังวลมากค่ะ กลัวท้อง แต่ก็มีอากาศปวดท้องรวมด้วยค่ะ. หน่วงๆๆ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้หากกินอย่างสม่ำเสมอดังกล่าวมา มีโอกาสตั้งครรภ์ได้น้อยกว่า 1% แต่ในช่วงที่หยุดยาแล้วไปมีเพศสัมพันธ์ก็อาจมีโอกาสตั้งครรภ์ได้หากประจำเดือนไม่มาหรือมาช้ากว่า 35 วันนับจากครั้งก่อน แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น หากไม่แน่ใจผล อาจไปยืนยันอีกครั้งที่รพ. ค่ะ